Odense Adresse-Contoirs Efterretninger, 1848-03-10
Udlandet. Tydskland. Børsenh., har en smuk ledende Artikel, hvori der siges, at den tydske Presse nu har den skjønne Opgave at arbeide paa en Forsoning mellem overfor hinanden staaende Partier, der dog begge vilde det samme Maal, Fædrelandets Bedste, og kun vare uenige om Midlerne dertil, naar eet Sind gjennemtrængte Tydskland, Fyrster og Folk, var det ligesaa uangribeligt som Frankerig; hvorledes Fyrsterne kunde sikkre sig Befolkningernes Troskab og varme Hengivenhed med Gods og Blod lærte hvert Blad i Historien: paa den anden Side kunde det erkiendes for nyttigt og godt, at den bestaaende Orden forandredes i større eller mindre Omfang, men hvo der meente hurtigere at tilveiebringe det forønskede Gode ved voldsom Selvhjelp, skulde tage sig iagt for at Middelet til det Godes Opnaaelse ikke blev fordærveligere end det Onde Man vilde afskaffe. - J Frankfurt har Senatet stillet et Andragende til den lovgivende Forsamling om Pressefrihed. Dagen forud havde en talrig Borgerforsamling i samme og flere Anledninger indgivet en Adresse til Senatet, hvori ogsaa forekommer følgende Ord: "Jngen Angrebskrig mod Frankerig for dets Regjeringsform, hvo der vil Frihed, maa ogsaa agte den hos Andre." Hertug Alexander af Würtemberg (Ludvig Philips Svigersøn) er med sin Søn ankommen til Frankfurt; han havde forladt Paris den 27de med et Pas af Lamartine, lydende paa Greven af Hohenstein, i Paris havde han i de sidste Dage opholdt sig hos den würtembergske Gesandt. - J Nassau ere flere Reformer bevilgede. - Optøierne i München den 2de have især været rettede mod den interimistiske Jndenrigsminister, Dr. Berks, bekjendt som en Ven af Lola Montes, og Politiet: i Ministerens Hotel og Politibygningen bleve alle Vinduer slagne itu, hvortil Brostenene opbrødes; ogsaa mod Stænderhuset og Slottets Bagside kastedes endeel Steen; Spektaklen begyndte Kl. 8 om Aftenen og først Kl. 1 om Natten var det lykkedes Militairet og Borgervæbningen at rense Gaderne. Forinden Urolighederne udbrøde, vare mange anseete Borgere forsamlede for at vedtage en Reform adresse. Ogsaa Studenterne have indgivet en saadan Adresse, hvori det tillige udtales som den tydske for Fædrelandet begeistrede Ungdoms Ønske, at ingen Kamp førtes mod Republiken Frankerig, saalænge den respekterede Tydsklands Grændser, i alt Fald maatte Kampen være tydsk og føres uden russisk Hjelp; i Tilfælde af uundgaaeligt Valg mellem Frankerig og Rusland, Forbund med Frankerig mod Rusland. -J Karlsruhe er en Deel af Udenrigsministerens Hotel gaaet op i Luer; Jlden formodes paasat, ogsaa andre Steder er forsøgt Brandstiftelser. - J Leipzig have selv Censorerne andraget paa Censurens Afskaffelse. Preussen. J Köln har den 3ds. (Optøierne i og udenfor Raadhuset forefaldt den samme Dag) en meget talrig Borgerforsamling besluttet at indgive til Kongen en Adresse, hvori der bedes om en fuldstændig Konstitution med Alt hvad dertil hører; tillige anholdes om en sukcessiv Afskaffelse af den staaende Hær mod at der indføres almindelig Folkevæbning med valgte Officerer og om et tydsk Parlament (i Düsseldorf og Aachen er besluttet lignende Adresser.) Paa Gaderne debatteredes ganske høit om Republikens eller Monarkiets Fortrin. Den 4de om Morgenen begave de i Staden tilstedeværende Stænderdeputerede Hanse mann, Beckerath &c. sig til Overpræsidenten for at forestille ham, at det eneste Redningsanker var ufortøvet at bevilge alle billige Fordringer; Præsidenten skal have været dybt rystet; han lovede strax at gjøre Melding til Berlin og forsikkrede imidlertid, at Preussen ikke vilde søge at støtte sig til Rusland. Den 4de vare atter saamange Almuesfolk trængte ind i Raadhuset, at Raadet ikke kunde holde Møde.